
PRILOGA 1 (spremni dopis – 1. del):

	Številka: 500-309/2026/9 (002-22)

	Ljubljana, 16. 10. 2026

	
GENERALNI SEKRETARIAT VLADE REPUBLIKE SLOVENIJE
Gp.gs@gov.si


	ZADEVA: Informacija o obisku državnega sekretarja za notranje zadeve in javno upravo Republike Slovenije Franca Kanglerja v Romuniji, 27. oktober 2026 – predlog za obravnavo 

	1. Predlog sklepov vlade:

	Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22 in 57/25 – ZF in 555/26) je Vlada Republike Slovenije na ……seji dne …... sprejela naslednji
SKLEP:
Vlada Republike Slovenije se je seznanila z Informacijo o obisku državnega sekretarja za notranje zadeve in javno upravo Republike Slovenije Franca Kanglerja v Romuniji, 27. oktober 2026.



mag. Janja Garvas
generalna sekretarka


Priloga:
· Informacija 

Prejmejo:
· Ministrstvo za notranje zadeve in javno upravo
· Ministrstvo za zunanje in evropske zadeve


	2. Osebe, odgovorne za strokovno pripravo in usklajenost gradiva:

	Suzana Ivanović, vodja Službe za evropske zadeve in mednarodno sodelovanje, Ministrstvo za notranje zadeve in javno upravo

	3. Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	Državni sekretar za notranje zadeve in javno upravo Republike Slovenije Franc Kangler bo 27. oktobra 2026 obiskal Romunijo. Obisk bo namenjen srečanju z državnim sekretarjem na Ministrstvu za notranje zadeve Romunije Bogdanom Despescujem in generalnim inšpektorjem romunske policije.
Srečanje bo namenjeno izmenjavi mnenj o aktualnih varnostnih vprašanjih, predvsem na področju migracij, preprečevanja nezakonitih migracij in boja proti organiziranemu kriminalu, s poudarkom na zahodnobalkanski poti in širši regiji. Obravnavane bodo tudi možnosti nadaljnje krepitve dvostranskega sodelovanja med Slovenijo in Romunijo na področju notranjih zadev.

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	NE

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR: /




	7.b Predstavitev ocene finančnih posledic pod 40.000 EUR:
Potrebna finančna sredstva za stroške obiska so zagotovljena v okviru materialnih stroškov Ministrstva za notranje zadeve in javno upravo.

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	NE

	Gradivo (predpis) je bilo poslano v mnenje: 
· Skupnosti občin Slovenije SOS: NE
· Združenju občin Slovenije ZOS: NE
· Združenju mestnih občin Slovenije ZMOS: NE

Predlogi in pripombe združenj so bili upoštevani:
· v celoti,
· večinoma,
· delno,
· niso bili upoštevani.

Bistveni predlogi in pripombe, ki niso bili upoštevani.


	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	

	
FRANCI MATOZ
MINISTER




 Informacija o obisku državnega sekretarja za notranje zadeve in javno upravo Republike Slovenije Franca Kanglerja v Romuniji, 27. oktober 2026

1. Namen srečanja:

Državni sekretar za notranje zadeve in javno upravo Republike Slovenije Franc Kangler bo 27. oktobra 2026 obiskal Romunijo. Obisk bo namenjen srečanju z državnim sekretarjem na Ministrstvu za notranje zadeve Romunije Bogdanom Despescujem in generalnim inšpektorjem romunske policije.

Sogovorniki se bodo pogovarjali o aktualnih vprašanjih, zlasti s področja migracij in preprečevanja nezakonitih migracij, s posebnim poudarkom na razmerah in izzivih vzdolž zahodnobalkanske poti in v širši regiji, ter o preprečevanju in boju proti organiziranemu kriminalu, tihotapljenju migrantov in terorizmu. Govora bo tudi o možnostih nadaljnje krepitve dvostranskega sodelovanja med Slovenijo in Romunijo na področju notranjih zadev.

2. Program srečanja:

Podrobnejšega programa obiska še nismo prejeli. 

3. Obrazložitev:

V zadnjem času smo priča vse bolj zaostrenim varnostnim razmeram v soseščini, zlasti zaradi ruske agresije proti Ukrajini in dogodkov na Bližnjem vzhodu, ter terorističnim napadom v EU. Varnostni izzivi, vključno z organiziranim kriminalom, trgovino z ljudmi, terorizmom, nasilnim ekstremizmom in nezakonitimi migracijami, zahtevajo tesno sodelovanje med pristojnimi institucijami ter skupno delovanje na področju preprečevanja in odzivanja. Republika Slovenija pri tem prepoznava pomen sodelovanja med državami pri krepitvi varnosti in dobrih bilateralnih odnosov.

Sodelovanje med ministrstvoma ter policijama Slovenije in Romunije poteka zelo dobro, pri čemer so vzpostavljeni redni stiki tako na politični kot operativni ravni. Srečanje bo namenjeno izmenjavi mnenj o aktualnih varnostnih vprašanjih, zlasti na področju migracij in preprečevanja nezakonitih migracij, s posebnim poudarkom na razvoju in izzivih vzdolž zahodnobalkanske migracijske poti ter v širši regiji. Govora bo tudi o nadzoru zunanjih meja, preprečevanju in boju proti tihotapljenju migrantov ter drugih oblikah organiziranega kriminala in terorizma.

Poleg tega je krepitev varnostnega sodelovanja v EU na področjih preprečevanja organiziranega kriminala, ekstremizma, nezakonitih migracij in terorizma strateškega pomena za Republiko Slovenijo. Srečanje bo tako namenjeno pregledu stanja in oceni tveganj ter izmenjavi izkušenj in iskanju možnosti za odzivanje na skupne varnostne izzive. Obenem bo predstavljalo priložnost za razpravo o možnostih nadaljnje krepitve bilateralnega sodelovanja med Slovenijo in Romunijo.

4. Delegacija Republike Slovenije:

· Franc Kangler, državni sekretar, Ministrstvo za notranje zadeve in javno upravo,
· dr. Robert Kokalj, veleposlanik, Veleposlaništvo Republike Slovenije v Bukarešti,
· Gaja Omerzi, kabinet ministra, Ministrstvo za notranje zadeve in javno upravo.

